عہدِ نامہ قدیم کی بنیادیں – ماڈیول 5 – صحیح سمت
تبادلہِ خیال کے سوالات
1. اس سبق میں آپ نے سب سے اہم بات کیا سیکھی؟ یا کوئی ایسی بات جو آپ کی سمجھ میں نہیں آئی؟
2. نوح کے زمانے کے طوفان اور موسیٰ کے زمانے میں بنی اسرائیل کے تجربے کے درمیان کیا تعلق ہے؟ موسیٰ  کیاچاہتا تھا اُس کی قوم  اس تعلق سے کیا نتائج اخذ کرے؟
3. پیدائش 9 : 18 – 10 : 32 میں نوح کے بیٹوں کےبارے میں بتانے سے سے موسیٰ اپنی قوم  کو کیا سکھانا چاہتا تھا؟
4. بادشاہی کے تسلسل کا پیدائش 6 : 9 – 11 : 9 میں اُن  موضوعات سے کیا تعلق ہے جن پر  موسیٰ کی طرف سے زور دیا گیا  ؟
5. پیدائش 6 : 9 – 11 :  9 میں بادشاہی  کے آغاز، تسلسل اور تکمیل کا آج کے زمانے پر کیسے اطلاق ہوتا ہے؟
6. بپتسمہ کا مقدس عمل آپ کے لیے کیا معنی رکھتا ہے؟ یہ ہماری نجات میں کیا کردار ادا کرتا ہے؟
7. نجات کا موضوع نوح کے طوفان، اسرائیلیوں کے مُلکِ موعودہ کی طرف سفر اور بادشاہی کے آغاز تک میں نظر آتا ہے۔ خدا نے آپ کو کن طریقوں سے نجات بخشی ہے؟ خدا کی نجات آج ،آپ اور دنیا کو  امید کیسے دیتی ہے؟
8. موسیٰ نے یہ ابواب اس لیے لکھے کہ بنی اسرائیل جنگ کے لیے آگے بڑھیں۔ ہم اس تحریک کو روحانی جنگ پر کس طرح لاگو کر سکتے ہیں؟ خدا نے آپ کے سامنے اور کون سی جنگیں رکھی ہیں؟
9. بابل کے لوگ خدا  کی راستبازی کے بارے میں اُلجھن کا شکار کیسے ہُوئے  ؟ ایک مثال دیں کہ آج مسیحی کس طرح خدا پر بھروسے کی بجائے اپنی کوششوں اور   کاوشوں پر انحصار کرتے ہیں۔
10. آج کے لوگ کس طرح مسیح کی واپسی کے بارے میں ہنسی مذاق کرتے اور شک کرتے ہیں؟ نوح کے طوفان کو یاد کرنے سے ہمیں مسیح کی آمد اور دُنیا کی تباہی کی یاد دہانی کس طرح ملتی ہے؟

نظرِ ثانی اور جائزہ – جدید اطلاق (آغاز)
اپنی موت اور قیامت کے ذریعے یسوع نے بُری طاقتوں کو شکست دی۔ دوسری طرف، شریر اب بھی دھاڑنے والے شیر کی طرح کسی کو نگلنے کے لیے گھوم رہا ہے۔ اگرچہ یہ شریر جانور شکست کھا چکا ہے، لیکن  اُس نےابھی تک گھٹنے نہیں ٹیکے۔ یہ کام مسیح کی دوسری آمد پر ہوگا۔ یسوع کی موت اور قیامت سے شریر کو ملنے   والی اس شکست کا ایک بڑا نتیجہ یہ ہے کہ اب شریر خوشخبری کو ہر جگہ ہر شخص تک پہنچنے سے نہیں روک سکتا۔

کیس سٹڈی
چلی میں ایک نوجوان مشنری تھا جو خوشخبری  کی منادی سے ڈرتا تھا۔ اسے اس میں زیادہ تجربہ نہیں تھا۔ سیمنری نے اسے اس کے لیے تیار نہیں کیا تھا۔ وہ خوشخبری سناتا ضرور تھا مگر یہ سوچ کر ڈرتا تھا کہ لوگ کیا کہیں گے یا کہیں وہ کچھ غلط نہ بول دے۔ خدا نے اپنی حکمت سے اسے ایسے حالات میں ڈالا جہاں اسے خوشخبری سنانی پڑی۔ جیسے ہی اسے غیر ایمانداروں سے بات کرنے کا تجربہ ہوا، تو منادی اُس کا  پسندیدہ کام بن گیا جس کا وہ منتظر رہنے لگا۔ اب یہ اس کے پسندیدہ ترین کاموں میں سے ایک ہے۔

غور و خوض کے سوالات
1. آپ نے آخری بار کب کسی غیر ایماندار کو یسوع مسیح کی خوشخبری سنائی؟ آپ نے کیا کہا اور اس شخص نے کیسے ردعمل دیا؟ یہ اپنے گروپ کے ساتھ شئیر کریں اور ان سے بھی شئیر کرنے  کو کہیں۔
2. اپنے معاشرے اور کلیسیا میں انجیل کی منادی کی صورت ِ حال کے بارے میں بات کریں۔ شیطانی طاقتوں پر یسوع کی فتح ہمیں یہ اعتماد دیتی ہے کہ ہم غیر ایمانداروں  کو خوشخبری سنانے میں پہل کریں جنہیں خدا ہمارے سامنے لاتا  ہے۔ یہ کیسے ہو رہا ہے؟ اس عمل کو بہتر بنانے کے لیے کیا کچھ اور کیا جا سکتا ہے؟
3. شیطانی طاقتوں پر یسوع کی فتح ہمیں یہ بھی ترغیب دیتی ہے کہ ہم غیر ایمانداروں کے ساتھ نئے تعلقات قائم کریں۔ آپ کتنے غیر ایمانداروں سے اچھی طرح واقف ہیں؟ پچھلے چھ مہینوں میں آپ نے کتنے غیر ایمانداروں کو جانا ہے؟ یسوع ان لوگوں کے پاس گیا جو خدا سے دور تھے یا جنہیں خدا کا علم ہی نہ تھا، کیونکہ انہیں سب سے زیادہ مدد کی ضرورت تھی۔ اگر ہم ایمانداروں کو نہیں جانتے تو ہم ان تک آسانی سے خوشخبری نہیں پہنچا سکتے۔

عملی مشق
· عہد کریں کہ اگلے مہینے میں آپ تین ایمانداروں کو جاننے کی کوشش کریں گے۔ ان سے دوستی کریں۔ ان میں حقیقی دلچسپی دکھائیں۔ دعا کریں کہ خوشخبری بانٹنے کا ایک اچھا اور فطری موقع ملے۔

